stanford-oval/wikipedia huggingface dataset:
Baddingin kioski Paratiisi
Somerjoen kioski 1962–1975

Alun perin Somerjoen kioskina tunnetun kioskin perustivat Rauli Somerjoen vanhemmat Gunnar (1909–1962) ja Elina (1915–1992) Somerjoki. Perheen isä Gunnar Somerjoki oli keuhkolaajentuman ja astman takia joutunut jäämään sairauseläkkeelle kattohuopatehtaalta ja perhe tarvitsi lisäansioita. Kioski nousi Helsingintien varteen, muutaman sadan metrin päähän perheen kotitalosta Aholasta Someron Hirsjärvellä vuonna 1962.  Kioskin urakoi somerolainen maatalous- ja rakennusalan yrittäjä Aimo Laakso, ja rakennus valmistui lopulta kolmessa illassa.
Kioskia, josta pian tuli lähiseudun nuorison suosittu kokoontumispaikka, hoitivat aluksi perheen vanhemmat, ja myöhemmin myös lapset kukin vuorollaan, myös pojat Rauli ja Kari melko usein. Gunnar Somerjoki itse ehti hoitaa kioskia vain yhden kesän; hän kuoli 2. marraskuuta 1962. Tämän jälkeen kioskin pito jäi äiti Elinan ja lasten harteille. Toiminnassa kioski oli vuoteen 1975, mutta jäi senkin jälkeen Helsingintien varren maamerkiksi. Ennen uutta käyttöönottoaan 1990-luvulla kioski oli jo huonokuntoinen ja piirustuksin töhritty.
Baddingin kioski Paratiisi 1997–

Vuonna 1987 kuolleen laulajan muistokohteeksi Kioski avattiin vuonna 1997, kymmenen vuotta laulajan kuoleman jälkeen. Kioskin vuokrasi ja sen kunnosti alkuperäistä ulkoasua vaalien Someron yrittäjät ry. Sittemmin kioskin läheisyyteen on Leader-hankkeena rakennettu myös pysäköintipaikka ja pöytä penkkeineen kävijöitä varten. Uusi nimi Baddingin kioski Paratiisi kioskille saatiin avajaispäivän yleisöäänestyksessä. Vielä vuonna 1984 otetussa, somerolaissyntyisen Pertti Toukkarin kuvaamassa kuvassa, jossa laulaja kauniina kesäpäivänä poseeraa perheensä vanhalla kioskilla, näkyy kioskin nimikilvessä 1970-luvun tyyliin maalatuin kirjaimin sen alkuperäinen nimi Somerjoen Kioski.
Vuosien varrella, laulajan maineen vakiintuessa, kioskista on tullut suosittu matkailukohde, joka on noteerattu eri medioissa ja myös Someroa ja esimerkiksi Hämeen Härkätietä esittelevässä matkailu- ja muussa kirjallisuudessa. Esitetyissä arvioissa pyhiinvaelluskohteeksi muodostunutta kioskia on sanottu yhdeksi Someron komeimmista nähtävyyksistä. Someron yrittäjien ylläpitämällä kioskilla myydään virvokkeiden ohella erilaista laulajaan liittyvää matkamuistoesineistöä, kuten paitoja, pinssejä, kirjoja ja kortteja, ja sen luona järjestetään myös yleisötapahtumia. Kioski ei tuota taloudellista voittoa.
Rauli "Badding" Somerjoki perheensä vanhalla kioskilla kesällä 1984. Kuva: Pertti Toukkari.
SNES-hiiri

SNES-hiiri.
SNES-hiiri on Nintendon vuonna 1992 julkaisema tietokonehiiri Super Nintendo Entertainment System -konsolille. Hiiri on yhteensopiva Super Game Boyn kanssa
Yhteensopivat pelit

Acme Animation Factory
Alice Paint Adventure
Arkanoid: Doh It Again
BreakThru (Japan-Only)
Civilization
Cameltry (called On The Ball in North America and the UK)
Cannon Fodder
Dai3ji Super Robot Taisen (Japan-Only)
Dai4ji Super Robot Taisen (Japan-Only)
Doom
Dragon Knight 4(Japan-Only)
Eye of the Beholder
Fun and Games
Galaxy Robo (Japan-Only)
Hiouden: Mamono-tachi tono Chikai
Jurassic Park
King Arthur's World
Koutetsu No Kishi (Japan-Only)
Koutetsu No Kishi 2 (Japan-Only)
Koutetsu No Kishi 3 (Japan-Only)
Lamborghini American Challenge
Lemmings 2: The Tribes
Loard Monark (Japan-Only)
The Lord of the Rings
Mario and Wario (Japan-Only)
Mario Paint
Mario's Super Picross (Japan-Only)
Mario's Early Years: Pre-School
Mega lo Mania
Might and Magic III
Motoko chan no Wonder Kitchen (Japan-Only)
Nobunaga's Ambition
Operation Thunderbolt
Populous II
Power Monger
Revolution X
San Goku Shi Seishi: Tenbu Spirits (Japan-Only)
Shien's Revenge
SimAnt
Snoopy Concert
Sound Fantasy (Unreleased)
Spellcraft (Unreleased)
Super Caesars Palace
Super Castles (Japan-Only)
Super Noah's Ark 3D(ei nintendon hyäksymä)
Super Pachi-slot Mahjong
Super Robot Wars 3
Super Solitaire
Terminator 2: The Arcade Game
Tin Star
Tokimeki Memorial (Japan-Only)
Troddlers
Utopia
Vegas Stakes
Warrior of Rome III (Unreleased)
Wolfenstein 3D
Wonder Project J
Zan 2: Spirits (Japan-Only)
Zan 3: Spirits (Japan-Only)
Aiheesta muualla

GiantBomb (englanniksi)
Forseti

Forseti
Forseti oli Skandinavian mytologian oikeudenmukaisuuden, rauhan ja totuuden jumala. Hänen vanhempansa olivat Balder ja Nanna. Forseti syntyi Helgolandissa. Forseti asui myöhemmin palatsissaan Glitnirissä, jossa kultaiset pilarit ja hopeinen katto. Hän myös sovitteli ihmisten ja jumalten välisiä kiistoja palatsissaan. Häntä sanottiin myös kaikkien mahdollisten kiistojen ratkaisijaksi. Hänen muita nimiään on Forsete, Fosite ja Foseti.
Aiheesta muualla

Varjojen Kirja – Forseti (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Uudenseelanninpapukaijat

| Uudenseelanninpapukaijat |
| --- | --- |
 Kakapo (Strigops habroptila)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Uudenseelanninpapukaijat Strigopidae  Bonaparte, 1849
Katso myös
   Uudenseelanninpapukaijat Wikispeciesissä   Uudenseelanninpapukaijat Commonsissa 
Infobox OKNimi-testi OK: 
Uudenseelanninpapukaijat (Strigopidae) on papukaijalintuihin kuuluva heimo. Aikaisemmin heimon lajit luettiin kuuluviksi papukaijojen heimoon, mutta on sittemmin erotettu omaksi heimokseen. BirdLife Suomen käyttämän luokituksen mukaan uudenseelanninpapukaijoihin kuuluu 2 sukua ja 4 lajia.
Uudenseelanninpapukaijoja tavataan ainoastaan Uudesta-Seelannista. Ne ovat suurikokoisia lintuja, joilla on suurikokoinen koukkupäinen nokka. Heimon lajien elinympäristöä ovat metsät.
Suvut ja lajit > Keat Nestor

Kaka Nestor meridionalis
Kea Nestor notabilis
Norfolkinsaarenkaka Nestor productus
Suvut ja lajit > Laji, jolla on oma sukunsa

Kakapo Strigops habroptila
Bruno Aaltonen

Bruno Sakeus Aaltonen (vuodesta 1949 Westerholm, 3. marraskuuta 1901 Helsinki – 3. syyskuuta 1973 Ruotsi) oli suomalainen Etsivän keskuspoliisin ja sen seuraajaksi perustetun Valtiollisen poliisin virkailija, joka toimi muun muassa Valpon toisena apulaisjohtajana. 1930–1940-luvuilla hän oli Suomen ja natsi-Saksan poliisiviranomaisten välisten suhteiden avainhenkilö, jolla oli merkittävä rooli myös suomalaisten SS-vapaaehtoisten värväyksessä. Jatkosodan jälkeen Aaltonen muutti Ruotsiin, jossa hän asui kuolemaansa saakka.
Ura > Varhaiset vuodet

Helsingissä syntyneen Aaltosen perhe asui hänen varhaislapsuudessaan myös Yhdysvalloissa. Aaltonen kirjoitti ylioppilaaksi Svenska normallyceumista vuonna 1921, jonka jälkeen hän opiskeli oikeustiedettä ja historiaa Helsingin yliopistossa suorittamatta yhtään tutkintoa. Vuonna 1925 Aaltonen palkattiin monipuolisen kielitaitonsa ansiosta Etsivän keskuspoliisin ulkomaanosaston esittelijäksi. Päällikkö Esko Riekin johdolla Etsivään keskuspoliisiin luotiin 1920-luvulla Saksan turvallisuuspalvelun mukainen toimintamalli, jota myös Aaltonen oli organisomassa. EK:n muututtua Valtiolliseksi poliisiksi hänet nimitettiin vuoden 1938 alussa nuoremmaksi apulaisjohtajaksi. Vanhemman apulaisjohtajan virkaa hoiti Ville Pankko. Myöhemmin samana vuonna Valpon päälliköksi tuli saksalaisiin nihkeämmin suhtautunut Paavo Säippä, jonka jälkeen yhteistyöstä vastasi käytännössä Aaltonen, kunnes suhteet katkesivat Molotov–Ribbentrop-sopimuksen myötä. Helmikuussa 1940 Aaltonen otti yhteyttä Saksan turvallisuusviraston hallintopäällikköön Werner Bestiin ja Gestapon päällikköön Heinrich Mülleriin solmiakseen turvallisuuspoliisien väliset suhteet uudelleen.
Ura > Jatkosota

Keväällä 1941 Aaltonen valittiin toimikuntaan, jonka tehtävänä oli suunnitella suomalaisten SS-vapaaehtoisten värväyksen käynnistämistä. Maaliskuussa 1942 sisäministeri Toivo Horelli ja Valpon päällikkö Arno Anthoni siirsivät Aaltosen sivuun apulaispäällikön tehtävästä keskinäisten erimielisyyksien vuoksi. Hänelle tarjottiin päällikön tehtävää Valpon Kajaanin osastossa, mutta pääesikunta halusi Aaltosen johtamaan SS-miesten värväystä Berliiniin. Tämä ei sopinut Anthonille ja Horellille, ja lopulta Saksaan lähetettiin majuri Leo Wikman. Tästä huolimatta Aaltonen vastasi Riekin kanssa kesän 1942 ajan SS-miesten värväyksen operatiivisesta johdosta. Aaltonen toimi värväystä varten perustetussa peiteorganisaatiossa Insinööritoimisto Rataksessa kansliapäällikkönä tarkastaen vapaaehtoisten taustoja Riekin pyynnöstä. Hän käytti hyväkseen 1930-luvulla suomalaisesta äärioikeistosta oikeusministeri Eric. J. Serlachiuksen toimeksiannosta kokoamiaan tietoja. Aaltosen mukaan tarkoituksena oli pitää SS-pataljoona epäpoliittisena estämällä äärijärjestöihin kuuluneiden värväytyminen. Todellisuudessa hän kuitenkin hylkäsi lähinnä rikoksiin syyllistyneiden hakemuksia, ja suurin osa valituista oli äärioikeistolaisten liikkeiden kannattajia.
Syksyllä 1942 Aaltonen siirtyi pääesikunnan sotatalousosastolle sotasaalistarkastajaksi. Tehtävässään hän matkusteli ulkomailla raportoiden samalla pääesikunnalle Saksan ja Neuvostoliiton sotatalouksien vahvuudesta hankkimiaan tietoja. Salaisten raporttien lähettämisessä hän käytti hyväkseen A. Ahlström Oy:n kansainvälisiä kontakteja. Jatkosodan aikana Aaltosella oli myös tiiviit yhteydet Saksan Suomeen sijoitettuun erityiskomennuskuntaan Einsatzkommando Finnlandiin. Sodan loppuvaiheessa Aaltonen toimi Eurassa Ahlströmin omistaman Kauttuan paperitehtaan vientipäällikkönä, mikä mahdollisti, että hän olisi Neuvostoliiton miehityksen uhatessa päässyt nopeasti pakenemaan Rauman kautta Ruotsiin.
Ura > Sodan jälkeen

Moskovan välirauhan jälkeen Aaltonen jäi aluksi kotimaahan, mutta siirtyi lukuisten muiden Valpon virkailijoiden tavoin lopulta Ruotsiin syyskuussa 1945. Vuonna 1949 hän otti käyttöön äitinsä tyttönimen Westerholm. Valpon aikaisten kontaktiensa avulla Aaltonen sai Ruotsin kansalaisuuden vuonna 1951 ja työskenteli 1960-luvun alkuun saakka vientiyrityksen johtajana. Vuonna 1970 Aaltonen antoi toimittaja Mert Kubulle haastattelun, jossa hän kertoi sodanaikaisesta toiminnastaan Suomessa. Aaltonen väitti muun muassa suojelleensa Saksasta paennutta toimittajaa Wilhelm Kernigiä, kunnes Anthoni ja Horelli luovuttivat hänet Gestapolle Aaltosen lähdön jälkeen.
Valpon entinen osastopäällikkö Freedy Kekäläinen kertoi Aaltosen olleen sosialidemokraatti. Tutkija Lars Westerlundin mukaan väitteelle ei ole näyttöä, vaikka Aaltosella olikin jo 1930-luvulla hyvät suhteet kommunismia vastustaneisiin sosialidemokraatteihin, kuten entiseen luokkatoveriinsa K.-A. Fagerholmiin, sekä ruotsalaisiin sosialidemokraatteihin ja sotavuosina myös Suomessa toimineeseen rauhanoppositioon. Hänestä ei löydy tietoja puolueen arkistoista, eikä sosialidemokraateihin epäluuloisesti suhtautunut oikeistolainen Riekki olisi Westerlundin mukaan pitänyt palveluksessaan heidän kannattajaansa. Lisäksi Aaltonen oli oikeistolaisten toimittajien ja mainosmiesten perustaman Propagandaliiton jäsen ja tuki natsi-Saksan sotapolitiikkaa. Myöhempinä Ruotsin vuosinaan hänen on luonnehdittu olleen sosiaaliliberaali.
Perhe

Aaltosen puoliso oli Anni Rinne. Heidän poikansa on Uppsalan yliopiston emeritusprofessori Peter Westerholm ja pojanpoika Ledarsidorna-verkkolehteä toimittava sosialidemokraatti Johan Westerholm.
Kalmagiitti

| Kalmagiitti |
| --- | --- |


Tunnisteet
IUPAC-nimi:  (4Z)-4-[(2-hydroksi-5-metyylifenyyli)hydratsiinylideeni]-3-oksonaftaleeni-1-sulfonihappo
CAS-numero:  3147-14-6
SMILES:  CC1=CC(=C(C=C1)O)NN=C2C3=CC=CC=C3C(=CC2=O)S(=O)(=O)O
Ominaisuudet
Molekyylikaava:  C17H14N2O5S
Moolimassa:  358,372 g/mol
Sulamispiste:  330 °C
Liukoisuus veteen:  30 g/l
Kalmagiitti (C17H14N2O5S) on atsoväriaine ja kompleksometrinen indikaattori. Sitä käytetään analyyttisessä kemiassa metalli-ionien pitoisuuksien määrittämiseen.
Ominaisuudet ja käyttö

Vapaassa muodossaan kalmagiitin väri riippuu liuoksen pH-arvosta. Kun pH on alle 5, on indikaattori väriltään punaista. Sinistä indikaattori on happamuusalueella 7–9 ja erittäin emäksisissä olosuhteissa punaoranssia. Kalmagiitti muodostaa useiden metalli-ionien kanssa väriltään viininpunaisen kompleksin.
Kalmagiittia valmistetaan 1-amino-2-naftoli-4-sulfonihapon diatsoniumsuolan ja p-kresolin atsokytkentäreaktiolla.
Kalmagiittia käytetään indikaattorina kompleksometrisissä titrauksissa. Se soveltuu muun muassa veden kovuutta aiheuttavien kalsium- ja magnesiumionien määrittämiseen. Kalmagiitin etu toiseen tähän tarkoitukseen käytettyyn indikaattoriin eriokromimusta T:hen nähden on kalmagiittiliuoksien parempi säilyvyys ja selkeämpi ja terävämpi värinmuutos. Kalmagiittimetallikompleksien pitoisuuksia voidaan määrittää myös spektrofotometrisesti.
Aiheesta muualla

Kuvia tai muita tiedostoja aiheesta Kalmagiitti Wikimedia Commonsissa
Superior (Colorado)

| Superior |
| --- | --- |
 Omakotitaloaluetta Superiorissa.

 Koordinaatit: 39°56′N, 105°10′W 
Valtio:  Yhdysvallat
Osavaltio:   Colorado
Piirikunta:  Boulder Jefferson
Pinta-ala:  
 – Kokonaispinta-ala:  10,38 km²
 – Josta vettä:  0,11 km² 
Korkeus:  1 675 m
Väkiluku (2010):  12 483
 – Väestötiheys:  1 280,08 as./km²
Aikavyöhyke:  UTC-7 (kesäaika UTC-6)
 
 superiorcolorado.gov 
Infobox OKVirheellinen NIMI-arvo: 
Superior on kunta (statutory town) Boulderin ja Jeffersonin piirikunnissa Coloradon osavaltiossa Yhdysvalloissa. Sen väkiluku oli vuoden 2010 väestönlaskennassa 12 483. Kunta perustettiin vuonna 1896.
Väestö

Kunnan asukkaista 72,4 prosenttia on valkoisia, 17,6 prosenttia aasialaisia, 4,9 prosenttia latinalaisamerikkalaisia ja 1 prosentti afroamerikkalaisia. 89,4 prosenttia asukkaista on Yhdysvaltain kansalaisia. Kunnan väestön keski-ikä on 34,7 vuotta.
Aiheesta muualla

Kuvia tai muita tiedostoja aiheesta Superior (Colorado) Wikimedia Commonsissa
Kunnan kotisivut
Dr. Dre

| Dr>  Dre |
| --- | --- |
 Dr. Dre vuonna 2011.
Henkilötiedot
Syntynyt: 18. helmikuuta 1965 (ikä 59) Compton, Los Angelesin piirikunta, Kalifornia, Yhdysvallat
Ammatti:  rap-artisti, musiikkituottaja
Muusikko
Taiteilijanimi:  Dr. Dre
Laulukielet:  englanti
Aktiivisena:  1984–
Tyylilajit:  rap, g-funk, gangsta rap
Soittimet:  sampleri, kosketinsoitin, syntetisaattori, rumpukone ja kitara 
Yhtyeet:  N.W.A. World Class Wreckin’ Cru
Levy-yhtiöt:  Epic Records Ruthless Records Priority Records Death Row Records Aftermath Entertainment Interscope Records
Aiheesta muualla
drdre.com
  [ Muokkaa Wikidatassa ] [ ohje ]  
Dr. Dre (oik. Andre Romelle Young, s. 18. helmikuuta 1965 Compton, Los Angelesin piirikunta, Kalifornia) on yhdysvaltalainen rap-artisti, musiikkituottaja ja levy-yhtiön johtaja. Hän on yksi menestyksekkäimmistä ja tunnetuimmista tekijöistä hip hop -musiikin saralla, jonka G-funk- ja gangsta-rap-alagenreissä hän on ollut merkittävänä vaikuttajana.
Dr. Dre tuli tunnetuksi 1980-luvulla N.W.A.-yhtyeen jäsenenä, jonka hajottua 1990-luvun alussa hän siirtyi soolouralle. Osaomistamansa Death Row Records -levy-yhtiön sisäisten levottomuuksien myötä hän perusti uuden Aftermath Entertainment -yhtiön. Dr. Dre on keskittynyt artistiuraansa enemmän musiikin tuottamiseen, ja hänet tunnetaan yhteistyöstään muun muassa Snoop Doggin, Eminemin ja 50 Centin kanssa. Hän on voittanut uransa aikana kuusi Grammy-palkintoa. Myöhemmin Dr. Dre oli mukana perustamassa Beats Electronics -yritystä, joka myytiin kolmella miljardilla dollarilla Applelle vuonna 2014.
Elämäkerta > Varhaisvaiheet ja musiikkiuran alku

Young syntyi Theodore ja Verna Youngille, jotka olivat molemmat teini-ikäisiä laulajia. Isän poistuttua pian kuvioista Young kasvoi äitinsä ja isoäitinsä kasvattamana. Perhe muutti useasti Los Angelesin piirikunnan sisällä: Young varttui Comptonissa, ja sen lisäksi hän asui myös Carsonissa, Long Beachillä ja South Centralissa. Hän on musiikkituottaja Sir Jinxin serkku ja äitinsä myöhemmän avioliiton kautta rap-artisti Warren G:n velipuoli.
Young oli nuoresta pitäen kiinnostunut musiikista. 1980-luvun alussa hän kiinnostui DJ:n urasta Grandmaster Flashin innoittamana ja alkoi käyttää taiteilijanimeä Dr. Dre. Hän pääsi DJ:ksi losangeleslaiseen Eve After Dark -yökerhoon ja liittyi World Class Wreckin' Cru -yhtyeeseen.
Elämäkerta > N.W.A.

1980-luvun jälkipuolella Young alkoi tehdä yhteistyötä nuoren rap-artistin Ice Cuben kanssa ja kiinnostua aggressiivisemmasta rap-musiikista. Hän jätti yhtyeensä, joka oli hänestä liian paljon sen johtohahmon Alonzo Williamsin hallinnassa. Young liittyi Eazy-E:n perustamaan Ruhtless Records -levy-yhtiöön ja N.W.A.-yhtyeeseen. Yhtyeen gangsta rap -tyylinen albumi Straight Outta Compton (1988) herätti kiistaa sanoituksillaan, joita pidettiin rikollisuutta ylistävinä, poliisia halventavina ja seksistisinä. Albumi ei saanut paljoa tukea medialta, mutta se muodostui joka tapauksessa hitiksi. Seuraavan Efil4zaggin-albumin (1991) julkaisun jälkeen Young jätti yhtyeen sen menestyksestä huolimatta, sillä hän ei ollut tyytyväinen sopimukseensa Ruhless Recordsissa.
Elämäkerta > Death Row Records

Yhdessä Suge Knightin ja The D.O.C.:n kanssa Young perusti nyt uuden Death Row Records -levy-yhtiön. Hänen ensimmäinen sooloalbuminsa The Chronic ilmestyi vuonna 1992. Se myi moninkertaisesti platinaa ja oli g-funk-genren ensimmäisiä julkaisuja. The Chronic myös aloitti Youngin yhteistyön yhtiöön liittyneen Snoop Doggin kanssa, ja hän tuotti tämän esikoisalbumin Doggystylen (1993). Seuraavina vuosina hän oli tuottamassa muun muassa soundtrack-albumeita Above the Rim (1994) ja Murder Was the Case (1994) ja esiintyi yhtiön artistin 2Pacin kappaleella "California Love" (1995).
Suge Knightilla oli jengiyhteyksiä, ja hänen johdollaan Death Row Recordsin kulisseissa oli väkivaltaa. Levy-yhtiön kehityskulkuun turhautuneena Young päätti erota siitä vuonna 1996.
Elämäkerta > Aftermath Entertainment ja myöhempi ura

Pian Young perusti jälleen uuden levy-yhtiön nimeltään Aftermath Entertainment. Sen ensimmäinen julkaisu oli Dr. Dre Presents...The Aftermath, jolla esiintyi useita artisteja. Albumista ei kuitenkaan tullut hittiä. Myös yhtiön kautta seuraavana vuonna julkaistun The Firm -yhtyeen levyn The Album, jota Young oli mukana tuottamassa, vastaanotto tuotti pettymyksen.
Aftermathin noususuunta alkoi, kun yhtiö solmi levytyssopimuksen tuolloin vielä tuntemattoman rap-artisti Eminemin kanssa. Young tuotti vuonna 1999 julkaistun Eminemin esikoisalbumin The Slim Shady LP:n, josta tuli kaupallinen menestys. Myöhemmin samana vuonna julkaistiin myös Youngin toinen sooloalbumi 2001, joka myi multiplatinaa. Muutaman vuoden kuluttua 50 Cent liittyi Aftermathin riveihin, jonka albumia Get Rich or Die Tryin’ (2003) myytiin yli 12 miljoonaa kappaletta.
Muille artisteille tuottamisen ohella Young alkoi työstää kolmatta ja viimeiseksi jäävää studioalbumiaan, jonka nimen oli määrä olla Detox. Projektin viimeistely viivästyi toistuvasti ja lopulta peruuntui kokonaan. Sen sijaan Young julkaisi albumin nimeltä Compton vuonna 2015. Levyn inspiraationa toimi samana vuonna julkaistu N.W.A.:n vaiheista kertova elämäkertaelokuva Straight Outta Compton, jota Young oli ollut mukana tuottamassa.
Young myös suunnitteli kuulokesarjan nimeltä Beats by Dr. Dre (ent. Monster Beats by Dr. Dre) -kuulokemerkille. Hän purki myöhemmin sopimuksen Monster Cablen kanssa, jolloin hän alkoi tuottaa itse kuulokkeita nimellä Beats by Dre. Vuonna 2014 Apple osti Beatsin tehden Youngista yhden rikkaimmista henkilöistä rap-musiikin saralla.
Vuonna 2022 Young esiintyi Super Bowlin puoliaikashow’ssa muun muassa Snoop Doggin kanssa, joka samana vuonna ilmoitti heidän työstävän yhdessä uutta albumia. Vuonna 2024 Youngille omistettiin tähti Hollywood Walk of Famella. Myöhemmin samana vuonna Youngin tuottama Snoop Doggin albumi Missionary julkaistiin.
Yksityiselämä

Young oli naimisissa Nicole Threattin kanssa vuosina 1996–2020 ja heillä on kaksi aikuista lasta (s. 1997 ja 2001). Youngin 800 miljoonan euron omaisuus jaettiin ilman avioehtoa. Youngilla on lapsia myös muista suhteista, mukaan lukien rap-artisti Hood Surgeon, joka tapasi isänsä ensimmäistä kertaa 20-vuotiaana.
Useat naiset ovat syyttäneet Youngia pahoinpitelemisestä. Young pahoinpiteli esimerkiksi televisiojuontaja Dee Barnesin vuonna 1991 tämän haastateltua silloin Youngin ja N.W.A.-yhtyeen kanssa riitaisissa väleissä ollutta Ice Cubea. Young totesi samana vuonna annetussa haastattelussa, ettei hänen mielestään Barnesin pahoinpitelemisessä ollut kyse isosta asiasta. Myös muun muassa laulaja Michel’le on syyttänyt Youngia väkivaltaisuudesta heidän vuodesta 1990 vuoteen 1996 kestäneen suhteensa aikana. Aiheen noustua julkiseen keskusteluun vuonna 2015 sen siivuttamisesta kritiikkiä saaneen Straight Outta Compton -elokuvan julkaisun myötä Young pyysi haastattelussa anteeksi naisiin kohdistunutta väkivaltaansa. Hän sanoi käyttäneensä nuorena liikaa alkoholia ilman elämänhallintaa ja lisäsi, ettei se oikeuta hänen tekojaan. Michel’len julkaistua seuraavana vuonna kokemaansa väkivaltaa käsittelevän elokuvan Surviving Compton Young uhkasi haastaa sen julkaisseen Sony Picturesin oikeuteen ja kielsi syyllistyneensä Michel’len pahoinpitelemiseen. Vuonna 2020 Nicole Threatt syytti Youngia toistuvasta pahoinpitelemisestä heidän suhteensa aikana, minkä tämä kiisti.
Diskografia > Singlet

| Vuosi | Kappale | U> S. Hot 100 | U> S. R&B | U> S. Rap | UK singles | Albumi |
| --- | --- | --- | --- | --- | --- | --- |
| 1992 | ”Deep Cover” | - | - | - | - | Deep Cover (OST) |
| 1993 | ”Nuthin’ But a ”G” Thang” | 2 | 1 | 1 | 3 | The Chronic |
| 1993 | ”Dre Day” | 8 | 6 | 3 | 11 | The Chronic |
| 1993 | ”Let Me Ride” | 34 | 16 | 3 | 15 | The Chronic |
| 1995 | ”Natural Born Killaz” | - | - | - | 45 | Murder Was The Case (OST) |
| 1995 | ”Keep Their Heads Ringin’” | 10 | 10 | 1 | 25 | Friday (OST) |
| 1996 | ”East Coast/West Coast Killas” | - | - | - | - | Dr. Dre Presents... The Aftermath |
| 1996 | ”Been There, Done That” | - | - | - | - | Dr. Dre Presents... The Aftermath |
| 1998 | ”Zoom” | - | - | - | 15 | Bullworth (OST) |
| 1999 | ”Still D.R.E.” | 23 | 6 | 11 | 6 | 2001 |
| 1999 | ”Forgot About Dre” | 25 | 9 | 7 | 7 | 2001 |
| 2000 | ”The Next Episode” | 23 | 11 | 9 | 3 | 2001 |
| 2006 | ”Kush” | 1 | 1 | 3 | 7 | Detox |
| 2011 | ”I Need a Doctor” | - | - | - | - | Detox |
Diskografia > Epäviralliset julkaisut

Concrete Roots: Anthology (1994)
First Round Knock Out (1996)
Back 'N The Day (1996)
Dr. Dre Exclusive (2001)
Maximum Dr. Dre (2001)
Chronicle: Best Of The Work (2002)
Dr. Dre & Friends (2003)
Greatest Hits V.2 (2004)
2005 (2005)
Diskografia > Mixtapet

Detox - Millenium Of Aftermath (2005)
Pretox (2005)
Dretox (2005)
Look Out For Detox
Dr. Dre 2006 (2006)
Diskografia > Yhteisalbumit

Dr. Dre Presents...The Aftermath (1996)
Diskografia > Musiikkivideot

Bad Intensions
Been There Done That
Dre Day (mukana Jewell, RBX ja Snoop Doggy Dogg)
Nuthin' But a G Thang (mukana Snoop Doggy Dogg)
Still D.R.E. (mukana Snoop Dogg)
Forgot About Dre (mukana Eminem)
The Next Episode (mukana Snoop Dogg ja Nate Dogg)
Let Me Ride (mukana Jewell ja Ruben)
Zoom (mukana LL Cool J)
Natural Born Killaz (mukana Ice Cube)
Keep Their Headz Ringin'
Deep Cover (mukana Snoop Doggy Dogg)
Straight Outta Compton (mukana N.W.A.)
Express Yourself (mukana N.W.A.)
100 Miles and Runnin' (mukana N.W.A.)
Lil' Ghetto Boy (mukana Snoop Dogg ja Dat Nigga Daz)
Kush (mukana Snoop Dogg ja Akon
I Need a Doctor (mukana Eminem ja Skylar Grey)
Diskografia > Muut musiikkivideot

California Love – 2Pac feat. Dr.Dre & Roger Troutman
California Love remix – 2Pac feat. Dr.Dre & Roger Troutman
Hello – Ice Cube feat. Dr.Dre ja MC Ren
Break Ya Neck – Busta Rhymes feat. Dr.Dre
The Knock – Knoc-Turn'Al feat. Dr.Dre & Missy Elliott
Guilty Conscience – Eminem feat. Dr.Dre
Phone Tap – The Firm feat. Dr.Dre
No Diggity – Blackstreet feat. Dr.Dre ja Queen Pen
U Better Recoqnize – Sam Sneed feat. Dr.Dre
Filmografiaa

Kovan paikan edessä (1996)
Training Day (2001)
Mä ja mun pomo (2001)